Menara Loceng Tawau

Menara Loceng Tawau (lebih dikenali sebagai The Belfry) adalah salah satu monumen lama yang ada di pusat bandar Tawau, Sabah sejak tahun 1921. Monumen ini adalah sumbangan para usahawan dari Jepun tempatan sebagai tanda memperingati pemeteraian perjanjian gencatan senjata selepas Perang Dunia Pertama apabila Jepun adalah sekutu Great Britain. Monumen ini juga dikenali sebagai Peace Tower. 

Sejarah dan budaya

Menara loceng itu dibina pada tahun 1921 oleh masyarakat Jepun di Borneo Utara menggunakan tenaga kerja penjara dan dana yang disumbangkan oleh ahli perniagaan Jepun di Tawau. Namun, loceng nya hilang secara tiba-tiba yang menjadi misteri, dan terdapat kisah lagenda pada loceng yang hilang:

Memandangkan struktur monumen hampir runtuh, ia telah dipulihkan dengan dana yang disumbangkan oleh Rotary Club of Tawau (RCT) pada tahun 2006.

 Struktur binaan 
Struktur binaan The Belfry ini diperbuat daripada kayu keras. Terdiri daripada 6 tiang teras daripada kayu belian (termasuk atap yang dikenali sebagai Atap Sirap). Kerja-kerja baikpulih sentiasa dilakukan oleh badan badan kerajaan dan swasta. 

 Ciri-ciri dan fungsi 
Tanda aras terdapat di menara, yang menunjukkan ketinggian bandar di atas paras laut, selain menjadi tanda untuk titik permulaan jarak ke setiap tempat. Arah Timur menuju ke Jalan Dunlop, Jalan Kuhara, Jalan Sin On dan Jalan Apas; Arah Selatan menghadap Laut Sulawesi; arah Barat ke Jalan Tg Batu; manakala arah Utara ke Jalan Utara dan Jalan Merotai Kalabakan.

Selain itu, loceng ini berfungsi untuk pelbagai kegunaan. Setiap pagi pada jam 8.00 pagi loceng ini akan dibunyikan sebagai menandakan bermulanya operasi pejabat kerajaan. Ia juga dapat digunakan untuk kecemasan seperti kebakaran dan lain-lain lagi. Menurut yang telah diceritakan bahawa loceng ini mempunyai bunyi beraneka, dia adalah lain daripada loceng-loceng biasa. Loceng ini dibunyikan oleh pihak polis setiap selang waktu. Loceng ini juga akan dibunyikan mengikut waktu setiap jam.

 Keistimewaan 
Keistimewaan The Belfry ialah lokasinya yang berhampiran dengan Padang Bandaran Tawau. Di Padang Bandaran Tawau, perlawanan Bola sepak selalu diadakan terutama sekali Tawau memang mempunyai ramai peminat dan pemain bola yang bertaraf antarabangsa. Suatu ketika dahulu ramai pemain-pemain bola di Tawau ini telah mencipta nama, yang terkenal diseluruh Borneo Utara dan sentiasa mewakili Tawau ke kejohanan bola sepak peringkat Borneo Utara.

Pada 7 Mac 1953, telah menyaksikan satu tragedi kebakaran yang amat besar dimana hampir keseluruhan kedai dan pejabat kerajaan di bandar Tawau telah musnah dalam kebakaran yang amat tragis dalam lipatan sejarah Tawau. Namun, The Belfry telah terselamat daripada kebakaran tersebut.

 Rujukan 

 Lihat lagi